Document ID: 31992R0467

Komisijas Regula (EEK) Nr. 467/92
(1992. gada 27. februāris),
ar ko groza Regulu (EEK) Nr. 388/92 par sīki izstrādātiem noteikumiem par to, kā piemērot īpašo režīmu labības piegādei Francijas aizjūras departamentiem, un nosaka piegādes bilances prognozi
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1991. gada 16. decembra Regulu (EEK) Nr. 3763/91, ar ko ievieš īpašus pasākumus attiecībā uz konkrētiem lauksaimniecības produktiem par labu Francijas aizjūras departamentiem [1], un jo īpaši tās 2. panta 6. punktu un 3. panta 5. punktu,
tā kā būtu jānosaka jaunattīstības valstis, kuru labības produktus var ievest Francijas aizjūras departamentos bez ievedmuitas saskaņā ar īpašo piegādes režīmu, kas noteikts Regulas (EEK) Nr. 3763/91 2. pantā un 3. panta 1. punktā; tā kā šai nolūkā būtu jāizmanto valstis un teritorijas, kurām ir vispārīgie muitas tarifu atvieglojumi attiecībā uz konkrētiem lauksaimniecības produktiem;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Komisijas Regulai (EEK) Nr. 388/92 [2] pievieno šādu punktu:
"3. Padomes Regulas (EEK) Nr. 3763/91 2. panta un 3. panta 1. punkta piemērošanas nolūkā jaunattīstības valstis ir valstis, kuras uzskaitītas III un V pielikumā Padomes 1990. gada 20. decembra Regulai (EEK) Nr. 3833/90, ar ko 1991. gadam piemēro vispārīgos muitas tarifu atvieglojumus attiecībā uz konkrētiem lauksaimniecības produktiem, kuru izcelsme ir jaunattīstības valstīs [3], kurā jaunākie grozījumi izdarīti ar Regulu (EEK) Nr. 3587/91 [4]
.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 27. februārī

Labels: 3
18
17